See supp on kindlalt üks mu kõige suurem köögihitt. Millest ma seda järeldan? Esiteks sellest, et ühel päeval hakkasid mu ema sõbrannad  kordamööda mulle helistama ja mingist lõhesupist rääkima. Tuli välja, et mu ema oli seda suppi neile pakkunud ja nüüd ei jäänud muud üle, kui retsept välja käia. Teiseks sellest, et igas seltskonnas, kellele olen ise seda suppi juba viimase 2-3 aasta jooksul valmistanud (ka oma sünnipäeval näiteks), on alati keegi, kes pärast helistab ja retsepti küsib. Ja kolmandaks sellest, et seda kalasuppi on söönud ka üks mittekalasööja (kusjuures ma ei tea, kas mu mälu tahab nii mäletada, või oligi see nii, igatahes  mäletan mina, et ta võttis veel teise portsu juurde ka!). Ja lisaks on avaldatud soovi, et ma selle supi retsepti ka siia blogisse pistaksin :)